I et efterfølgende forslag til stambusnettet i april 2001 blev planerne gjort mere konkrete. Her var den senere linje 4A tænkt afkortet til Sundbyvester Plads. I [[Sundbyøster]] ville den senere [[linje 2A]] og den senere ringlinje 77/78 køre, men Elbagade og en del af Backersvej ville blive efterladt uden busbetjening. Stambusnettet havde imidlertid også som helhed den følge, at mange buslinjer i Københavns og Frederiksberg Kommuner ville berørt.<ref>''Forslag til stambusplan - sammenfatning'', s. 10-11. HUR, april 2001. {{ISBN|87-90269-58-6}}</ref> Som alternativ arbejdedes derfor med et referencebusnet, hvor det eksisterende busnet blev bibeholdt i størst muligt omfang. Her ville linje 100S fortsætte med uændret linjeføring og frekvens. Det forudsattes at der i givet fald indsattes [[dobbeltdækkerbus]]ser på linjen, sådan som det lige var sket på [[linje 250S]].<ref name="Forslag 22">''Forslag til stambusplan - sammenfatning'', s. 22-27. HUR, april 2001. {{ISBN|87-90269-58-6}}</ref> Ulempen ved referencebusnettet var dog, at S-busserne sprang en del stoppesteder over, som andre linjer så måtte betjene. Noget der betød, at en del strækninger fik dobbelt betjening.<ref name="S som" /> For eksempel ville linje 100S på den måde fortsat blive suppleret af linje 39 mellem Svanemøllen St. og Toftegårds Plads.<ref name="Forslag 22" />
Filosofi Historie Foreninger Organisationer